Paterna acollirà unes jornades sobre la Gestió de la Participació Ciutadana en el Govern Local
03/12/2015

# Paterna acollirà unes jornades sobre la Gestió de la Participació Ciutadana en el Govern Local

[![Jornadas sobre la Gestión de la Participación Ciudadana en el Gobierno Local](/images/noticias/2015/12/JORNADA-PART-CIUD-NOTICIA2.jpg)](/images/noticias/2015/12/JORNADA-PART-CIUD-NOTICIA2.jpg)

03.12.2015

Les inscripcions podran realitzar-se en la web municipal a través d’un formulari online

Dijous que ve 17 de desembre tindrà lloc a Paterna una jornada dedicada a la “Gestió de la participació ciutadana en el govern local”, organitzada per la Regidoria de Protecció a les Persones i Participació Ciutadana de l’Ajuntament de Paterna amb la col•laboració de la Generalitat Valenciana i l’Associació Valenciana de Tècnics de Personal de l’Administració Local.

Durant tot el matí, el Saló de Plens de l’Ajuntament de Paterna acollirà ponents experts en la matèria, catedràtics de dret i responsables municipals per a debatre sobre la importància de la participació dels ciutadans en la vida política, i més concretament en l’àmbit local.

L’acte, que està dirigit principalment a personal de l’Administració, responsables polítics i representants d’associacions, serà gratuït i per a inscriure’s només farà falta omplir el formulari que es pot trobar [en el següent enllaç.](/es/servicios/participacion-ciudadana/jornada-gestion-participacion-ciudadana.html).

Programa de la jornada de Gestió de la Participació Ciutadana

La inauguració tindrà lloc a les 9.30 h i comptarà amb la presència de l’alcalde, Juan Antonio Sagredo, la secretària autonòmica de la Conselleria de Transparència, Responsabilitat Social, Participació i Cooperació, Zulima Pérez Seguí, la presidenta de l’Associació Valenciana de Tècnics de Personal d’Administració Local (AVTPAL), Milagros Ortiz Torremocha, i Julio Fernández Piqueras, tinent d'alcalde de Protecció a les Persones i Participació Ciutadana.

A continuació tindrà lloc la primera de les conferències a càrrec de José Carlos de Bartolomé Cenzano, coordinador de l’Àrea de Dret Constitucional de la Universitat Politècnica de València, sobre la “Implantació de la transparència en la participació ciutadana”. Moderarà Antonio Romero, cap de Personal responsable de la direcció de RH de l’Ajuntament de Paterna (València).

Després d’una breu pausa de mitja hora, a les 11.45 h es reiniciaran les xarrades amb la intervenció de Roberto Viciano, catedràtic de Dret Constitucional de la Universitat de València, que explicarà la “Participació ciutadana en l’Administració Pública” acompanyat del director de Recursos Humans de l’Ajuntament de Quart de Poblet, Ignacio Rosat.

A les 13 h tindrà lloc la ponència d’Ángel Serrano, subdirector d’Organització i Recursos Humans de l’Ajuntament de Paterna, moderada pel cap de Personal responsable de la Direcció de RH de l’Ajuntament de Paterna, Antonio Romero i que tractarà la “Gestió de la participació ciutadana en l’àmbit local”.

Finalment tindrà lloc una taula redona que abordarà el tema de les “Relacions amb els ciutadans i la societat en les Corporacions Locals”,i que donarà començament a la 13.30 h. Hi participaran Valentín García Casarrubios-Biedma, cap de l’Àrea de Convivència de l’Ajuntament de Paterna, José Carlos de Bartolomé Cenzano, coordinador de l’Àrea de Dret Constitucional de la Universitat Politècnica de València i Catedràtic de Dret Constitucional de la Universitat de València.

Les jornades es clausuraran a les 14 h amb la intervenció del Sr. Julio Fernández Piqueras, tinent d'alcalde de Protecció a les Persones i Participació Ciutadana de l’Ajuntament de Paterna.

[Descàrrega el fullet amb la programació](/images/pdf/es/noticias/2015/12/jornada-gestion-participacion-ciudadana.pdf "Jornada de Gestión de la Participación Ciudadana")